CELEX: 62018CN0833
Language: sk
Date: 2018-12-31 00:00:00
Title: Vec C-833/18: Návrh na začatie prejudiciálneho konania, ktorý podal Tribunal de l’entreprise de Liège (Belgicko) 31. decembra 2018 – SI, Brompton Bicycle Ltd/Chedech/Get2Get

4.3.2019   
            
            
               SK
            
            
               Úradný vestník Európskej únie
            
            
               C 82/19
            
         
      Návrh na začatie prejudiciálneho konania, ktorý podal Tribunal de l’entreprise de Liège (Belgicko) 31. decembra 2018 – SI, Brompton Bicycle Ltd/Chedech/Get2Get
      (Vec C-833/18)
      (2019/C 82/21)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Tribunal de l’entreprise de Liège
      
         Účastníci konania pred vnútroštátnym súdom
      
      
         Žalobkyne: SI, Brompton Bicycle Ltd
      
         Žalovaná: Chedech/Get2Get
      
         Prejudiciálne otázky
      
      
                  —
               
               
                  Má sa právo Únie a konkrétne smernica Európskeho parlamentu a Rady 2001/29/ES z 22. mája 2001 o zladení niektorých aspektov autorských práv a súvisiacich práv v informačnej spoločnosti (1), ktorá stanovuje, okrem iného, rozličné výlučné práva priznané nositeľom autorského práva v článkoch 2 až 5 vykladať v tom zmysle, že diela, ktorých tvar je nevyhnutný na dosiahnutie určitého technického výsledku, sú vylúčené z autorskoprávnej ochrany?
               
            
                  —
               
               
                  Je na účely posúdenia nevyhnutnosti tvaru na dosiahnutie technického výsledku potrebné vychádzať z kritérií, ako sú
                  
                              —
                           
                           
                              existencia iných možných tvarov umožňujúcich dosiahnutie toho istého technického výsledku,
                           
                        
                              —
                           
                           
                              spôsobilosť tvaru na dosiahnutie uvedeného výsledku,
                           
                        
                              —
                           
                           
                              vôľa údajného porušovateľa dosiahnuť tento výsledok,
                           
                        
                              —
                           
                           
                              existencia skoršieho patentu na spôsob dosiahnutia požadovaného technického výsledku, ktorého doba platnosti už uplynula?
                           
                        
            
         (1)  Ú. v. EÚ L 167, 2001, s. 10; Mim. vyd. 17/001, s. 230.